371.10 REGOLAMENTI DWAR DRITTIJIET LI JITĦALLSU F’ISTITUZZJONIJIET TA’ KREDITU L-AVVIŻ LEGALI 218 tal-2003, kif emendat bl-Avviżi Legali 425 tal-2007, 351 tal-2008 u 11 tal-2014. L-AVVIŻ LEGALI 218 tal-2003, kif emendat bl-Avviżi Legali 425 tal-2007, 351 tal-2008 u 11 tal-2014. 1. Titolu. It-titolu ta’ dawn ir-regolamenti hu Regolamenti dwar Drittijiet li jitħallsu f’Istituzzjonijiet ta’ Kreditu. 2. Tifsir. Emendat: A.L.351 tal-2008. Kap. 371. (1) F’dawn ir-regolamenti, kemm-il darba r-rabta tal-kliem ma teħtieġx xort’oħra: "l-Att " tfisser l-Att dwar il-Kummerċ Bankarju; "depositi passivi" tfisser depositi passivikif rappurtati taħt ir-Regola Bankarja BDż06 maħruġa mill-awtorità kompetenti taħt id-disposizzjonijiet ta’ l-Att; (2) Kliem u frażijiet li huma wkoll użati fl-Att għandu jkollhom l-istess tifsira kif għandhom fl-Att. 3. Dritt għall-applikazzjoni u l-ipproċessar tal-applikazzjoni. Emendat: A.L.425 tal-2007; A.L. 351 tal-2008; A.L. 11 tal-2014. Istituzzjoni ta’ kreditu li tapplika għand l-awtorità kompetenti għal liċenza taħt l-Att għandha, meta tippreżenta l-applikazzjoni, kemm jekk il-liċenza eventwalment tingħata u kemm jekk ma tingħatax, tħallas lill-awtorità kompetenti l-ammont ta’ €35,000 bħal a dritt għall-applikazzjoni u l-ipproċessar ta’ l-applikazzjoni. 4. Dritt għas-superviżjoni. Emendat: A.L.425 tal-2007; A.L. 351 tal-2008. Enumerat mill-ġdid u emendat: A.L.11 tal-2014. Istituzzjoni ta’ kreditu li jkollha liċenza taħt l-Att għandha ta’ kull sena tħallas lill-awtorità kompetenti dritt għas-superviżjoni fis-sena ekwivalenti għal 0.0002 tad-depożiti passivi tagħha kif rappurtati fl-aħħar tas-sena li tiġi minnufih qabel is-sena meta għandu jitħallas id-dritt: Iżda l-ammont li għandu jitħallas ta’ kull sena mill-istituzzjoni ta’ kreditu bħal a dritt għas-superviżjoni m’għandu fl-ebda każ ikun inqas minn € 25,000 u iżjed minn € 1, 200,000: Iżda wkoll l-ewwel ħlas tad-dritt għas-superviżjoni li jsir minn istituzzjoni ta’ kreditu li tingħata liċenza wara l-1 ta’ Jannar ta’ xi sena kalendarja għandu jkun dovut minnufih la darba tinħareġ liċenza, u għandu jkun daqs proporzjon tal-inqas dritt. Id-dritt li jitħallas ikun proporzjonali mal-perjodu ta’ żmien li jifdal bejn id-data ta’ meta tkun ingħatat il-liċenza u t-tmiem ta’ dik is-sena kalendarja. 5. Ħlas tad-dritt għas-superviżjoni. Enumerat mill-ġdid u sostitwit: A.L.11 tal-2014. Id-dritt għas-superviżjoni li jkun dovut ta’ kull sena minn istituzzjoni ta’ kreditu wara l-ewwel dritt għas-superviżjoni skont ir-regolament 4 għandu jitħallas lill-awtorità kompetenti f’zewġ pagamenti fl-1 ta’ Jannar u fl-1 ta’ Lulju ta’ kull sena. Il-pagament dovut fl-1 ta’ Jannar għandu jkun daqs 50 % tad-dritt għas-superviżjoni ta’ kull sena li jkun tħallas għas-sena ta’ qabel, filwaqt li l-pagament dovut fl-1 ta’ Lulju għandu jkun daqs il-bilanċ tad-dritt għas-superviżjoni ta’ kull sena dovut skont ir-regolament 4. 6. Uffiċċju rappreżentattiv. Emendat: A.L.425 tal-2007; A.L. 351 tal-2008. Enumerat mill-ġdid: A.L.11 tal-2014. Kull kumpannija inkorporata barra minn Malta li tkun stabbiliet uffiċċju rappreżentattiv f’Malta għandha tħallas lill-awtorità kompetent i d-dritt ta’ €3,600 malli tiġi hekk stabbilita, u f’kull sena konsekuttiva fl-anniversarju ta’ meta tkun ġiet stabbilita. 7. L-ebda wieħed mid-drittijiet li joħorġu minn dawn ir-regolamenti ma għandu, ġaladarba jkun tħallas, f’ebda ċirkostanza jitħallas lura.